

 Štefanova ulica 2, 1501 Ljubljana T: 01 428 40 00

 F: 01 428 47 33

 E: gp.mnz@gov.si

 [www.mnz.gov.si](http://www.mnz.gov.si)

|  |
| --- |
| Številka: 004-220/2024/14 |
| Ljubljana, 6. 9. 2024 |
| EVA: / |
| GENERALNI SEKRETARIAT VLADE REPUBLIKE SLOVENIJEGp.gs@gov.si |
| ZADEVA: Predlog sklepa Vlade Republike Slovenije za vpoklic pomožnih policistov za daljše obdobje – predlog za obravnavo  |
| 1. Predlog sklepov vlade: |
| Na podlagi šestega odstavka 21. člena Zakona o Vladi Republike Slovenije (Uradni list RS, št. 24/05 – uradno prečiščeno besedilo, 109/08, 38/10 – ZUKN, 8/12, 21/13, 47/13 – ZDU-1G, 65/14, 55/17 in 163/22) in drugega odstavka 104. člena Zakona o organiziranosti in delu v policiji (Uradni list RS, št. [15/13](http://www.uradni-list.si/1/objava.jsp?sop=2013-01-0436), [11/14](http://www.uradni-list.si/1/objava.jsp?sop=2014-01-0291), [86/15](http://www.uradni-list.si/1/objava.jsp?sop=2015-01-3374), [77/16](http://www.uradni-list.si/1/objava.jsp?sop=2016-01-3231), [77/17](http://www.uradni-list.si/1/objava.jsp?sop=2017-01-3731), [36/19](http://www.uradni-list.si/1/objava.jsp?sop=2019-01-1627), [66/19](http://www.uradni-list.si/1/objava.jsp?sop=2019-01-2921) – ZDZ, [200/20](http://www.uradni-list.si/1/objava.jsp?sop=2020-01-3632), 172/21, 105/22 – ZZNŠPP in 141/22) je Vlada Republike Slovenije na ........... seji dne .......... pod točko ....... sprejela naslednjiS K L E P:Vlada Republike Slovenije je sklenila, da se zaradi nemotenega opravljanja nalog policije, ker je treba nadomestiti odsotnosti večjega števila aktivnih policistov, za opravljanje teh nalog do 31. decembra 2024 vpokličejo pomožni policisti.  Barbara Kolenko Helbl generalna sekretarkaŠtevilka:V Ljubljani, dnePriloga:* Sklep.

Prejmejo:* Ministrstvo za notranje zadeve,
* Ministrstvo za finance,
* Generalni sekretariat Vlade Republike Slovenije in
* Služba Vlade Republike Slovenije za zakonodajo.
 |
| **2. Predlog za obravnavo predloga zakona po nujnem ali skrajšanem postopku v državnem zboru z obrazložitvijo razlogov:** |
| / |
| **3.a Osebe, odgovorne za strokovno pripravo in usklajenost gradiva:** |
| * mag. Senad Jušić, generalni direktor policije
 |
| **3.b Zunanji strokovnjaki, ki so sodelovali pri pripravi dela ali celotnega gradiva:** |
| / |
| **4. Predstavniki vlade, ki bodo sodelovali pri delu državnega zbora:** |
| / |
| 5. Kratek povzetek gradiva: Predlaga se sprejetje sklepa Vlade Republike Slovenije (v nadaljevanju: Vlada RS) za vpoklic pomožnih policistov za daljše obdobje, s katerim se lahko preseže zakonsko določena omejitev vpoklica pomožnih policistov na 30 dni. Sistem pomožne policije je namenjen popolnjevanju policijskih sil v obdobjih, ko je zaradi povečanih varnostnih obremenitev, varnostnih dogodkov večjih razsežnosti in kriznih razmer redne sestave policije treba popolniti za izvedbo nalog policije. Sistem pomožne policije je eden temeljnih mehanizmov zagotavljanja zadostnih in ustrezno usposobljenih resursov v primeru spopadanja s kompleksnejšimi varnostnimi izzivi.Analizirani podatki vpoklicev pomožnih policistov v obdobju od 1. januarja do 30. junija 2024 po posameznih policijskih upravah kažejo, da je več kot polovica vpoklicanih pomožnih policistov na več policijskih upravah že opravila 15 dni službe v policiji ali več, kar znaša polovico zakonsko omejenih dni vpoklicev. Policija bo v drugi polovici leta pomožne policiste vključevala v:* skupne oblike dela na notranjih mejah (mešane patrulje),
* obvladovanje kršitev in kriminalitete na varnostno obremenjenih območjih,
* delo na območjih več etničnih skupnosti,
* obvladovanje večjega števila športnih in drugih večjih prireditev,
* zagotavljanje varnosti med turistično sezono,
* pomoč Upravi za izvrševanje kazenskih sankcij pri privedbi pripornikov na okrožna sodišča in
* nadomeščanja odsotnosti večjega števila aktivnih policistov.
 |
|  |
| 6. Presoja posledic za: |
| a) | javnofinančna sredstva nad 40.000 EUR v tekočem in naslednjih treh letih | **DA**/NE |
| b) | usklajenost slovenskega pravnega reda s pravnim redom Evropske unije | DA/**NE** |
| c) | administrativne posledice | DA/**NE** |
| č) | gospodarstvo, zlasti mala in srednja podjetja ter konkurenčnost podjetij | DA/**NE** |
| d) | okolje, vključno s prostorskimi in varstvenimi vidiki | DA/**NE** |
| e) | socialno področje | DA/**NE** |
| f) | dokumente razvojnega načrtovanja:* nacionalne dokumente razvojnega načrtovanja
* razvojne politike na ravni programov po strukturi razvojne klasifikacije programskega proračuna
* razvojne dokumente Evropske unije in mednarodnih organizacij
 | DA/**NE** |
| 7.a Predstavitev ocene finančnih posledic nad 40.000 EUR:Policija je za vpoklic pomožnih policistov pravice porabe načrtovala na proračunski postavki 1226 – Sredstva za izvajanje temeljne policijske dejavnost, pri ukrepu 1714-17-0009 Pomožna policija. Pravice porabe za leto 2024 so bile načrtovane v višini 3.200.000 EUR, v veljavnem proračunu Policije na dan 31. 7. 2024 pa znašajo 4.375.914,20 EUR, upoštevajoč notranjo prerazporeditev pravic porabe v višini 1.175.914,20 EUR po sklepu vlade RS št. 41012-40/2024/2 z dne 17. 7. 2024. V letošnjem letu se dodatna sredstva lahko zagotovijo v skladu s proračunskimi načeli. Odstotek porabe na proračunski postavki 1226 – Sredstva za izvajanje temeljne policijske dejavnosti, pri ukrepu 1714-17-0009 Pomožna policija na dan 31. 7. 2024 znaša 83,3 odstotkov, upoštevajoč že izvedena izplačila, tako da je ministrstvo že podalo vlogo oziroma zaprosilo za prerazporeditev dodatnih pravic porabe.Pravice porabe pri ukrepu Pomožne policije so namenjene za izplačila vpoklicanim pomožnim policistom v skladu s sklenjeno pogodbo med Ministrstvom za notranje zadeve – Policijo in pomožnim policistom (refundacija plače zaposlenega pomožnega policista podjetju). Pravice porabe, ki so načrtovane za proračunsko leto 2024, tako ne zadoščajo za poravnavanje oziroma za podaljšanje vpoklicev pomožnih policistov s 30 dni na daljše obdobje. Glede na večje potrebe po aktivaciji pomožne policije od prvotnih načrtov ob pripravi proračuna za leto 2024, policija za letošnje leto potrebuje dodatne pravice porabe v višini 1.230.000,00 EUR (upoštevana Vloga Ministrstvu za finance za prerazporeditev dodatnih pravic porabe, št. 410-4/2024/44 z dne 7. 6. 2024, dopis Ministrstvu za finance št. 410-4/2024/54 z dne 11. 7. 2024, notranja prerazporeditev pravic porabe v višini 1.175.914,20 EUR po sklepu vlade RS št.41012-40/2024/2 z dne 17. 7. 2024 in prerazporeditev pravic porabe po sklepu Vlade RS št 41012-47/2024/2 z dne 8. 8. 2024 v višini 600.000 EUR na proračunsko postavko Policije, PP-1226 Sredstva za izvajanje temeljne policijske dejavnosti, ukrep 1714-17-0009). Sredstva bodo zagotovljena s prerazporeditvami, skladno z ZIPRS.  |
| **I. Ocena finančnih posledic, ki niso načrtovane v sprejetem proračunu** |
|  | Tekoče leto (t) | t + 1 | t + 2 | t + 3 |
| Predvideno povečanje (+) ali zmanjšanje (**–**) prihodkov državnega proračuna  |  |  |  |  |
| Predvideno povečanje (+) ali zmanjšanje (**–**) prihodkov občinskih proračunov  |  |  |  |  |
| Predvideno povečanje (+) ali zmanjšanje (**–**) odhodkov državnega proračuna  |  |  |  |  |
| Predvideno povečanje (+) ali zmanjšanje (**–**) odhodkov občinskih proračunov |  |  |  |  |
| Predvideno povečanje (+) ali zmanjšanje (**–**) obveznosti za druga javnofinančna sredstva |  |  |  |  |
| **II. Finančne posledice za državni proračun** |
| **II.a Pravice porabe za izvedbo predlaganih rešitev so zagotovljene:** |
| Ime proračunskega uporabnika  | Šifra in naziv ukrepa, projekta | Šifra in naziv proračunske postavke | Znesek za tekoče leto (t) | Znesek za t + 1 |
|  |  |  |  |  |
|  |  |  |
| **II.b Manjkajoče pravice porabe bodo zagotovljene s prerazporeditvijo:** |
| Ime proračunskega uporabnika  | Šifra in naziv ukrepa, projekta | Šifra in naziv proračunske postavke  | Znesek za tekoče leto (t) | Znesek za t + 1  |
|  |  |  |  |  |
|  |  |  |  |  |
| **SKUPAJ** |  |  |
| **II.c Načrtovana nadomestitev zmanjšanih prihodkov in povečanih odhodkov proračuna:** |
| Novi prihodki | Znesek za tekoče leto (t) | Znesek za t + 1 |
|  |  |  |
|  |  |  |
| **SKUPAJ** |  |  |
| **OBRAZLOŽITEV:**1. **Ocena finančnih posledic, ki niso načrtovane v sprejetem proračunu**

V zvezi s predlaganim vladnim gradivom se navedejo predvidene spremembe (povečanje, zmanjšanje):* prihodkov državnega proračuna in občinskih proračunov,
* odhodkov državnega proračuna, ki niso načrtovani pri ukrepih oziroma projektih sprejetih proračunov,
* obveznosti za druga javnofinančna sredstva (drugi viri), ki niso načrtovana pri ukrepih oziroma projektih sprejetih proračunov.
1. **Finančne posledice za državni proračun**

Prikazane morajo biti finančne posledice za državni proračun, ki so na proračunskih postavkah načrtovane v dinamiki projektov oziroma ukrepov:**II.a Pravice porabe za izvedbo predlaganih rešitev so zagotovljene:**Navedejo se proračunski uporabnik, ki financira projekt oziroma ukrep; projekt oziroma ukrep, s katerim se bodo dosegli cilji vladnega gradiva, in proračunske postavke (kot proračunski vir financiranja), na katerih so v celoti ali delno zagotovljene pravice porabe (v tem primeru je nujna povezava s točko II.b). Pri uvrstitvi novega projekta oziroma ukrepa v načrt razvojnih programov se navedejo:* proračunski uporabnik, ki bo financiral novi projekt oziroma ukrep,
* projekt oziroma ukrep, s katerim se bodo dosegli cilji vladnega gradiva, in
* proračunske postavke.

Za zagotovitev pravic porabe na proračunskih postavkah, s katerih se bo financiral novi projekt oziroma ukrep, je treba izpolniti tudi točko II.b, saj je za novi projekt oziroma ukrep mogoče zagotoviti pravice porabe le s prerazporeditvijo s proračunskih postavk, s katerih se financirajo že sprejeti oziroma veljavni projekti in ukrepi.**II.b Manjkajoče pravice porabe bodo zagotovljene s prerazporeditvijo:**Navedejo se proračunski uporabniki, sprejeti (veljavni) ukrepi oziroma projekti, ki jih proračunski uporabnik izvaja, in proračunske postavke tega proračunskega uporabnika, ki so v dinamiki teh projektov oziroma ukrepov ter s katerih se bodo s prerazporeditvijo zagotovile pravice porabe za dodatne aktivnosti pri obstoječih projektih oziroma ukrepih ali novih projektih oziroma ukrepih, navedenih v točki II.a.**II.c Načrtovana nadomestitev zmanjšanih prihodkov in povečanih odhodkov proračuna:**Če se povečani odhodki (pravice porabe) ne bodo zagotovili tako, kot je določeno v točkah II.a in II.b, je povečanje odhodkov in izdatkov proračuna mogoče na podlagi zakona, ki ureja izvrševanje državnega proračuna (npr. priliv namenskih sredstev EU). Ukrepanje ob zmanjšanju prihodkov in prejemkov proračuna je določeno z zakonom, ki ureja javne finance, in zakonom, ki ureja izvrševanje državnega proračuna. |
| 7.b Predstavitev ocene finančnih posledic pod 40.000 EUR: |
| **8. Predstavitev sodelovanja z združenji občin:** |
| Vsebina predloženega gradiva (predpisa) vpliva na:* + pristojnosti občin,
	+ delovanje občin,
	+ financiranje občin.
 | DA/**NE** |
| Gradivo (predpis) je bilo poslano v mnenje: * Skupnosti občin Slovenije SOS: DA/**NE**,
* Združenju občin Slovenije ZOS: DA/**NE**,
* Združenju mestnih občin Slovenije ZMOS: DA/**NE**.
 |
| **9. Predstavitev sodelovanja javnosti:** |
| Gradivo je bilo predhodno objavljeno na spletni strani predlagatelja: | DA/**NE** |
| Pri obravnavi gradiva sodelovanje javnosti ni bilo potrebno. |
| (Če je odgovor DA, navedite:) |
| **10. Pri pripravi gradiva so bile upoštevane zahteve iz Resolucije o normativni dejavnosti:** | DA/**NE** |
| **11. Gradivo je uvrščeno v delovni program vlade:** | DA/**NE** |
|   Boštjan PoklukarministerPriloga:– predlog sklepa Vlade Republike Slovenije. |

PRILOGA

Številka:

Ljubljana, dne

Na podlagi šestega odstavka 21. člena Zakona o Vladi Republike Slovenije (Uradni list RS, št. 24/05 – uradno prečiščeno besedilo, 109/08, 38/10 – ZUKN, 8/12, 21/13, 47/13 – ZDU-1G, 65/14, 55/17 in 163/22) in drugega odstavka 104. člena Zakona o organiziranosti in delu v policiji (Uradni list RS, št. [15/13](http://www.uradni-list.si/1/objava.jsp?sop=2013-01-0436), [11/14](http://www.uradni-list.si/1/objava.jsp?sop=2014-01-0291), [86/15](http://www.uradni-list.si/1/objava.jsp?sop=2015-01-3374), [77/16](http://www.uradni-list.si/1/objava.jsp?sop=2016-01-3231), [77/17](http://www.uradni-list.si/1/objava.jsp?sop=2017-01-3731), [36/19](http://www.uradni-list.si/1/objava.jsp?sop=2019-01-1627), [66/19](http://www.uradni-list.si/1/objava.jsp?sop=2019-01-2921) – ZDZ, [200/20](http://www.uradni-list.si/1/objava.jsp?sop=2020-01-3632), 172/21, 105/22 – ZZNŠPP in 141/22, v nadaljnjem besedilu: ZODPol) je Vlada Republike Slovenije na ........... seji dne .......... pod točko ....... sprejela naslednji

S K L E P:

Vlada Republike Slovenije je sklenila, da se zaradi nemotenega opravljanja nalog policije, ker je treba nadomestiti odsotnosti večjega števila aktivnih policistov, za opravljanje teh nalog do 31. decembra 2024 vpokličejo pomožni policisti.

 Barbara Kolenko Helbl

 generalna sekretarka

Prejmejo:

* Ministrstvo za notranje zadeve Republike Slovenije,
* Ministrstvo za finance Republike Slovenije,
* Generalni sekretariat Vlade Republike Slovenije in
* Služba Vlade Republike Slovenije za zakonodajo.

**OBRAZLOŽITEV**

Predlaga se sprejetje sklepa Vlade Republike Slovenije za vpoklic pomožnih policistov za daljše obdobje, s katerim se lahko preseže zakonsko določena omejitev vpoklica pomožnih policistov na 30 dni.

Analiza vpoklicev pomožnih policistov v obdobju od 1. januarja do 30. junija 2024 je pokazala, da se vpoklici več pomožnih policistov čedalje bolj približujejo zakonsko določeni omejitvi 30 dni. Več kot polovica vpoklicanih pomožnih policistov je namreč na več policijskih upravah že opravila 15 dni dela v policiji ali več, kar je polovica zakonsko omejenih dni vpoklicev.

Preglednica: Analiza opravljenih vpoklicev pomožnih policistov v obdobju od 1. januarja do 30. junija 2024

|  |  |  |  |  |  |
| --- | --- | --- | --- | --- | --- |
|  | PU/NOE | Število pom. pol. na PU | Število opravljenih služb | Število opravljenih ur | Povprečno št. opravljenih služb v pom. pol. |
| 1. | Ljubljana  | 133 | 1.808 | 18.688 | 13,6 |
| 2. | Novo mesto | 148 | 2.184 | 24.622 | 14,75 |
| 3. | Kranj | 97 | 746 | 7.904 | 8 |
| 4. | Murska Sobota | 64 | 968 | 11.616 | 15 |
| 5. | Maribor | 193 | 2.783 | 30.967 | 15 |
| 6. | Nova Gorica | 24 | 405 | 4.162 | 17 |
| 7. | Koper | 40 | 686 | 8.157 | 17,59 |
| 8. | Celje | 127 | 2.003 | 22.125 | 16,55 |
| 9. | GPU CVZ | 4 | 37 | 340 | 9 |
|  | SKUPAJ | 830 | 11.620 | 128.581 | 14,05 |

Preglednica: Analiza opravljenih vpoklicev pomožnih policistov po petdnevnih obdobjih od 1. januarja do 30. junija 2024

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
|  | Policijska uprava (PU) | 0 vpoklicev | do 5 vpoklicev | do 10 vpoklicev | do 15 vpoklicev | do 20 vpoklicev | do 25 vpoklicev | do 30 vpoklicev |
| 1. | Ljubljana | 2 | 5 | 14 | 71 | 36 | 4 | 0 |
| 2. | Novo mesto | 2 | 7 | 23 | 49 | 50 | 9 | 7 |
| 3. | Kranj | 2 | 30 | 34 | 25 | 6 | 0 | 0 |
| 4. | Murska Sobota | 2 | 4 | 7 | 25 | 14 | 10 | 3 |
| 5. | Maribor | 3 | 8 | 22 | 65 | 86 | 3 | 2 |
| 6. | Nova Gorica | 0 | 1 | 4 | 5 | 9 | 4 | 1 |
| 7. | Koper | 2 | 1 | 6 | 7 | 11 | 3 | 11 |
| 8. | Celje | 4 | 6 | 20 | 29 | 42 | 25 | 5 |
| 9. | GPU CVZ | 0 | 0 | 4 | 0 | 0 | 0 | 0 |
|  | SKUPAJ | 17 | 62 | 134 | 276 | 254 | 58 | 29 |

Policija v prvi polovici letošnjega leta 25 pomožnih policistov ni vpoklicala zaradi različnih oblik odsotnosti ali nezmožnosti za opravljanje nalog policije (bolniški dopusti, porodniški dopusti, odsotnosti zaradi opravljanja primarne službe v tujini in podobno). Ti pomožni policisti imajo status začasno zamrznjen, prav tako pa ne prejemajo nadomestil za pripravljenost.

87 pomožnih policistov je že opravilo skoraj 30 dni dela v pomožni policiji, s čimer so se približali zakonski omejitvi. Pri tem je treba upoštevati tudi dejstvo, da mora večji del pomožnih policistov opraviti še eno ali dve usposabljanji.

Policija se srečuje z velikim povečanjem dejavnosti na področju dela s tujci, kar je predvsem posledica vojne v Ukrajini in begunske problematike.

V obdobju od 1. januarja do 30. junija 2024 je bilo na vseh notranjih mejah z Republiko Slovenijo odkritih skupno 21.244 nedovoljenih vstopov. V enakem obdobju lani jih je bilo 20.555. Letos se je število povečalo za 3,4 odstotka.

V obdobju od 1. januarja do 30. junija 2024 je največ nedovoljenih vstopov na vseh notranjih mejah obravnavala Policijska uprava Novo mesto (17.632), in sicer 83,4 odstotka vseh nedovoljenih vstopov, sledijo Policijska uprava Maribor (1197) s 5,6 odstotka, Policijska uprava Koper (977) s 4,6 odstotka in Policijska uprava Ljubljana (655) s 3,1 odstotka nedovoljenih vstopov na vseh notranjih mejah.

V Uradnem listu RS, št. 52/24 z dne 21. junija 2024, je bil objavljen Odlok o uvedbi začasnega ponovnega nadzora na notranjih mejah Republike Slovenije z Republiko Hrvaško in Madžarsko (na podlagi prvega odstavka 36. člena Zakona o nadzoru državne meje, Uradni list RS, št. 35/10 – uradno prečiščeno besedilo, 15/13 – ZNPPol, 5/17, 68/17, 47/19, 139/20, 161/21, 29/22 in 76/23, v nadaljnjem besedilu: ZNDM-2, in v zvezi z 28. členom Uredbe (EU) 2016/399 Evropskega parlamenta in Sveta z dne 9. marca 2016 o Zakoniku Unije o pravilih, ki urejajo gibanje oseb prek meja (Zakonik o schengenskih mejah), UL L št. 77 z dne 23. marca 2016, str. 1, zadnjič spremenjene z Uredbo (EU) 2019/817 Evropskega parlamenta in Sveta z dne 20. maja 2019 o vzpostavitvi okvira za interoperabilnost informacijskih sistemov EU na področju meja in vizumov ter spremembi uredb (ES) št. 767/2008, (EU) 2016/399, (EU) 2017/2226, (EU) 2018/1240, (EU) 2018/1726 in (EU) 2018/1861 Evropskega parlamenta in Sveta ter Odločbe Sveta 2004/512/ES in Sklepa Sveta 2008/633/PNZ, UL L št. 135 z dne 22. maja 2019, str. 27), s katerim je bil 22. junija 2024 uveden začasni ponovni nadzor, ki bo trajal do vključno 21. decembra 2024. Ob tem so v poletnih mesecih na mejnih prehodih, predvsem na meji z Republiko Hrvaško, tudi zgostitve prometa zaradi turistične sezone.

Policija na vseh štirih notranjih mejah izvaja tudi skupne oblike dela, predvsem mešane patrulje in skupne poostrene nadzore. Še posebno aktivna je na notranji meji z Republiko Hrvaško in Italijansko republiko. Še vedno se v dobršni meri izvajajo skupne oblike dela z Republiko Avstrijo, deloma tudi z Madžarsko. Sodelovanje v teh skupnih oblikah dela je usmerjeno v odkrivanje in preprečevanje nedovoljenih migracij in čezmejne kriminalitete, vse z namenom zajezitve navedene problematike.

Poleg tega policija v poletnem in jesenskem času sodeluje pri varovanju več športnih in drugih prireditev, skupaj s pomožnimi policisti. Omeniti je treba, da na celotnem ozemlju države potekajo tudi pripravljalne tekme različnih športnih reprezentanc, ki jih je prav tako treba policijsko varovati. Gre za dalj časa trajajoče prireditve in dogodke, za njihovo varovanje pa je treba zagotoviti večje število policistov, tudi pomožnih.

Pomembna naloga, pri kateri je potrebno večje število pomožnih policistov, je tudi pomoč policije Upravi za izvrševanje kazenskih sankcij pri izvajanju privedb pripornikov na okrožna sodišča na celotnem ozemlju Republike Slovenije. Policija namreč izvaja privedbe od konca maja letos na podlagi odredb za privedbo sodišč. Na več policijskih upravah je za izvedbo navedene pomoči potrebnih do pet policistov dnevno, pri čemer se število zaprosil Uprave za izvrševanje kazenskih sankcij strmo povečuje. Policijske uprave glede na trend potreb nudenja pomoči Ministrstvu za pravosodje Republike Slovenije pri privedbah pripornikov mesečno vpokličejo od 12 do 20 pomožnih policistov.

To nalogo bodo sicer izvajale vse policijske uprave glede na prejeta zaprosila. Poleg Policijske uprave Ljubljana sta doslej zaprosila prejeli še Policijska uprava Maribor in Policijska uprava Koper. Policijske uprave bodo glede na trend potreb nudenja pomoči Ministrstvu za pravosodje Republike Slovenije pri privedbah pripornikov mesečno vpoklicale od 12 do 20 pomožnih policistov.

Omeniti je treba tudi turistično sezono, v kateri se prometnovarnostne razmere na cestah, ki vodijo k turističnim središčem in mejnim prehodom, zaradi povečanega prometa zelo poslabšajo. V nadzor in urejanje prometa na najbolj obremenjenih prometnih točkah se vključuje tudi pomožne policiste.

Policija zagotavlja večjo prisotnost policistov na območjih, kjer prebivajo pripadniki več etničnih skupnosti, in na varnostno obremenjenih območjih. V veliki meri so v patruljno delo na teh območjih vključeni tudi pomožni policisti.

Pomožni policisti dnevno opravljajo naloge policije v Centru za tujce v Postojni, kjer so nastanjeni prosilci za mednarodno zaščito. Na navedenih območjih policija zaznava večje varnostne obremenitve, ki narekujejo sodelovanje večjega števila pomožnih policistov.

Vse zakonske naloge mora policija zagotavljati ob hkratnem velikem pomanjkanju aktivnih policistov zaradi večjega števila upokojitev in odpovedi delovnega razmerja. Delovno razmerje je v letu 2023 prenehalo 581 javnim uslužbencem Policije (495 policistom), največ (310) zaradi upokojitve; enak trend se kaže tudi v tem letu, saj so napovedane upokojitve večjega števila policistov do konca leta 2024. Trend zmanjševanja števila zaposlenih se nadaljuje tudi v prvem delu leta 2024 (v letu 2023 je bilo 250 zaposlenih manj kot v letu 2022), saj je trenutno v primerjavi z letom 2023 zaposlenih 99 javnih uslužbencev manj (od tega 90 policistov in devet strokovno-tehničnih delavcev). Zaradi velike obremenjenosti enot, ki se srečujejo s kadrovskim primanjkljajem, in odsotnosti več aktivnih policistov zaradi bolniških dopustov, letnega dopusta, različnih omejitev za delo in podobnega je nastala potreba po nadomestitvi aktivnih policistov s pomožnimi.

Policija potrebuje pomoč pomožnih policistov zaradi nemotenega opravljanja nalog policije, nadomestitve odsotnosti aktivnih policistov (bolniški dopusti, letni dopusti, sklici posebne policijske enote) in varnostnih pojavov, ki narekujejo vključitev večjega števila policistov v zavarovanje državne meje. Pomožni policisti sodelujejo pri obvladovanju ilegalnih migracij in sekundarnih oblik deviantnih dejanj povezanih z ilegalnimi migracijami, varovanju ogroženih oseb, varovanju športnih in javnih prireditev ter shodov, zagotavljanju pomoči Upravi za izvrševanje kazenskih sankcij pri spremljanju pripornikov in pri drugih nalogah.

Zaradi navedenega se pričakuje povečana delovna obveznost večjega števila policistov, kar pomeni, da bo policija ob upoštevanju zdajšnjih razmer in brez pomoči pomožnih policistov težko opravila vse naloge (povečane migracije, varovanje oseb, sklici posebne policijske enote, redni policijski postopki ter varovanje športnih prireditev in drugih javnih prireditev ali shodov), ki jih mora izvajati.

Sistem pomožne policije je namenjen krepitvi policijskih sil, kadar je zaradi povečanih varnostnih obremenitev, varnostnih dogodkov večjih razsežnosti in kriznih razmer redne sestave policije treba popolniti za izvedbo nalog policije. Sistem pomožne policije je eden temeljnih mehanizmov zagotavljanja zadostnih in ustrezno usposobljenih virov v primeru spopadanja s kompleksnejšimi varnostnimi izzivi. Za obvladovanje vseh navedenih razmer, predvsem zaradi zadnjih dogodkov in odločitve Vlade Republike Slovenije za uvedbo začasnega ponovnega nadzora na notranjih mejah Republike Slovenije z Republiko Hrvaško in Madžarsko, je vpoklic pomožne policije nad zakonsko določenimi 30 dnevi potreben zaradi zagotovitve nujne kadrovske podpore policijskim postajam za izravnalne ukrepe in skupinam za izravnalne ukrepe območnih policijskih postaj pri izvajanju nalog, povezanih z mejno kontrolo, varovanjem meje in postopki s tujci, saj okoliščine zahtevajo sodelovanje večjega števila aktivnih in tudi pomožnih policistov. Zato se predlaga, da Vlada Republike Slovenije v skladu z drugim odstavkom 104. člena ZODPol sprejme sklep za vpoklic pomožnih policistov za daljše obdobje.

Poudariti je treba tudi, da policijske uprave poskušajo z vpoklici čim manj posegati v delovne procese delodajalcev, pri katerih so pomožni policisti redno zaposleni, zato pomožne policiste vpoklicujejo na podlagi predhodnega dogovora. Tako v večini primerov za opravljanje nalog policije vpokličejo pomožne policiste, ki niso v rednem delovnem razmerju oziroma so že upokojeni. Ti pomožni policisti v koledarskem letu dokaj hitro opravijo 30 dni zakonsko omejenih vpoklicev.

Zaradi nemotenega opravljanja nalog policije in nadomeščanja odsotnosti večjega števila aktivnih policistov minister za notranje zadeve Vladi Republike Slovenije na podlagi drugega odstavka 104. člena ZODPol predlaga odobritev vpoklica pomožnih policistov za daljše obdobje (nad zakonsko določenih 30 dni) v koledarskem letu, in sicer do 31. decembra 2024.